
16 DR.30.11.2020 

 
cadangan-cadangan anggaran ini adalah juga diberi dalam Kertas Perintah 25, Tahun 
2020 dan Buku Anggaran Perbelanjaan Persekutuan 2021 yang dibentangkan sebagai 
Kertas Perintah 26, tahun 2020. 

Oleh itu, saya tidak berhajat hendak memberi apa-apa penerangan tambahan 
lagi. Tuan Pengerusi, saya mohon mencadangkan. 

Tuan Pengerusi [Dato’ Mohd Rashid Hasnon]: Ahli Yang Berhormat, Kepala 
Bekalan B.1 hingga B.9 dan B.40 dan Kepala Pembangunan P.6 dan P.7 di bawah 
Jabatan Perdana Menteri terbuka untuk dibahas. Sila saya jemput Yang Berhormat Ketua 
Pembangkang. Saya beri tempoh masa untuk permulaan ini lima minit dahulu Yang 
Berhormat. Sebutkan butiran-butiran. Baik, terima kasih. 

 

11.08 pg. 

Dato’ Seri Anwar bin Ibrahim [Port Dickson]: Tuan Pengerusi, terima kasih. 
Ya. Maksud Bekalan Pembangunan. Sebelum saya sebut Butiran, cuma hendak 
mengulangi apa yang disebut oleh Yang Berhormat Menteri Kewangan dan juga 
kenyataan tentang penambahan, peningkatan RM106 bilion untuk Jabatan Perdana 
Menteri. Saya akan sentuh hal ini. Namun demikian, dalam Butiran 01000 Pengurusan, 
di muka surat 99. 

Kita lihat anggaran perbelanjaan mengurus meningkat RM482 juta, RM436,800 
berbanding tahun lalu. Maknanya naik RM10.7 peratus. Saya hendak tekankan hal ini 
dalam keadaan kita sebut ini Belanjawan COVID-19. 

■1110 

 Sementara kita bagi RM300 kepada polis ataupun nelayan, peningkatan untuk 
Jabatan Perdana Menteri (JPM), pengurusan ini 10.7 peratus iaitu RM482.4 juta. Akan 
tetapi yang ditekankan ialah perbelanjaan yang agak tinggi, 32 Menteri, 38 Timbalan 
Menteri. Di JPM sahaja lima Menteri penuh, lima Timbalan Menteri. Di JPM.  

 Dilihat Senarai Perjawatan 2021 Jilid 1 JPM, Penasihat Khas Media dan 
Komunikasi, Penasihat Khas Ekonomi, Pejabat Utusan Khas, Pejabat Duta Khas ke 
Timur Tengah, Pejabat Duta Khas ke China, Penasihat Khas Mengenai Kesihatan Awam, 
Pejabat Duta Khas Jepun, Republik Korea dan Taiwan. Saya hendak tanya apa peranan 
Kementerian Luar Negeri bila kita terpaksa lantik dan bebankan negara dan rakyat 
dengan jumlah pengurusan yang tinggi.  

 Jadi bagi Maksud B.6 Jabatan Perdana Menteri, penambahan yang ketara itu 
kerana tugas mereka bagi saya adalah pertindihan dengan peranan yang mampu 
dilakukan oleh Kementerian Luar Negeri dan duta-duta besar kita di seluruh negara. 
[Tepuk] Membincangkan soal COVID, keprihatinan tidak setimpal dengan membayar, 
memberikan upah kepada jawatan yang tidak berkesan, dalam COVID-19 ini, duta-duta 
khas ke mana mereka pergi? Semua di Kuala Lumpur. [Dewan riuh]  

Itu yang kedua saya hendak sebut, tentang ada yang telah di selindung sedikit. 
Kita bicara soal JASA, KPKT, pegawai khas. Rupa-rupanya di JPM kalau kita lihat dalam 
butiran besar 060000 dan butiran kecil 060200 – Emolumen Kakitangan Kontrak. Ada 
pertambahan untuk kakitangan kontrak RM200 juta tahun 2021. Peningkatan 
RM181,446,000 berbanding tahun sebelumnya. RM181.4 juta untuk pegawai kontrak 
politik di bawah Jabatan Perdana Menteri. [Tepuk] [Dewan riuh] 

 Ini dalam keadaan kita uar-uarkan ini adalah kerajaan yang prihatin tentang 
COVID-19. Saya hendak tanya apa hubungan RM181 juta ini dengan derita rakyat miskin 
yang menganggur yang sekarang menuntut pertimbangan dan perhatian kerajaan hari 
ini? Kalau kita masuk semua sekali dengan JASA dan KPKT ia sudah mencecah RM250 
juta hingga RM300 juta.  

Jadi, lantikan politik ini rupanya diselindung satu lagi di bawah Jabatan Perdana 
Menteri, saya mahu Perdana Menteri sendiri bangun untuk menjawab hari ini apa 
keperluan manakala kita bawa gambaran dan sikap kenyataan di media seolah-olah kita 
lah kerajaan prihatin tentang derita rakyat tetapi kita memberikan RM181 juta untuk 
pegawai kontrak yang sepatutnya dipindahkan kepada barisan hadapan dan anak-anak 
muda yang menganggur sekarang yang terpaksa menyara anak pinak mereka.  

 Butiran 10000 muka surat 64. Ini soal Parlimen. Parlimen ada peningkatan kecil, 
saya akui. Akan tetapi Parlimen harus melihat keperluan, membawa beberapa 
perubahan. Kita bicara soal reform Parlimen, terbantut sekarang. Penubuhan 
Jawatankuasa Select Commitee, tertangguh berbulan-bulan. Jadi peranan ini patut kita 



cadangan-cadangan anggaran ini adalah juga diberi dalam Kertas Perintah 25, Tahun 2020 dan Buku Anggaran Perbelanjaan Persekutuan 2021 yang dibentangkan sebagai Kertas Perintah 26, tahun 2020. Oleh itu, saya tidak berhajat hendak memberi apa-apa penerangan tambahan lagi. Tuan Pengerusi, saya mohon mencadangkan. Tuan Pengerusi [Dato' Mohd Rashid Hasnon]: Ahli Yang Berhormat, Kepala Bekalan B.1 hingga B.9 dan B.40 dan Kepala Pembangunan P.6 dan P.7 di bawah Jabatan Perdana Menteri terbuka untuk dibahas. Sila saya jemput Yang Berhormat Ketua Pembangkang. Saya beri tempoh masa untuk permulaan ini lima minit dahulu Yang Berhormat. Sebutkan butiran-butiran. Baik, terima kasih. 11.08 pg. Dato' Seri Anwar bin Ibrahim [Port Dickson]: Tuan Pengerusi, terima kasih. Ya. Maksud Bekalan Pembangunan. Sebelum saya sebut Butiran, cuma hendak mengulangi apa yang disebut oleh Yang Berhormat Menteri Kewangan dan juga kenyataan tentang penambahan, peningkatan RM106 bilion untuk Jabatan Perdana Menteri. Saya akan sentuh hal ini. Namun demikian, dalam Butiran 01000 Pengurusan, di muka surat 99. Kita lihat anggaran perbelanjaan mengurus meningkat RM482 juta, RM436,800 berbanding tahun lalu. Maknanya naik RM10.7 peratus. Saya hendak tekankan hal ini dalam keadaan kita sebut ini Belanjawan COVID-19. #1110 Sementara kita bagi RM300 kepada polis ataupun nelayan, peningkatan untuk Jabatan Perdana Menteri (JPM), pengurusan ini 10.7 peratus iaitu RM482.4 juta. Akan tetapi yang ditekankan ialah perbelanjaan yang agak tinggi, 32 Menteri, 38 Timbalan Menteri. Di JPM sahaja lima Menteri penuh, lima Timbalan Menteri. Di JPM. Dilihat Senarai Perjawatan 2021 Jilid 1 JPM, Penasihat Khas Media dan Komunikasi, Penasihat Khas Ekonomi, Pejabat Utusan Khas, Pejabat Duta Khas ke Timur Tengah, Pejabat Duta Khas ke China, Penasihat Khas Mengenai Kesihatan Awam, Pejabat Duta Khas Jepun, Republik Korea dan Taiwan. Saya hendak tanya apa peranan Kementerian Luar Negeri bila kita terpaksa lantik dan bebankan negara dan rakyat dengan jumlah pengurusan yang tinggi. Jadi bagi Maksud B.6 Jabatan Perdana Menteri, penambahan yang ketara itu kerana tugas mereka bagi saya adalah pertindihan dengan peranan yang mampu dilakukan oleh Kementerian Luar Negeri dan duta-duta besar kita di seluruh negara. [Tepuk] Membincangkan soal COVID, keprihatinan tidak setimpal dengan membayar, memberikan upah kepada jawatan yang tidak berkesan, dalam COVID-19 ini, duta-duta khas ke mana mereka pergi? Semua di Kuala Lumpur. [Dewan riuh] Itu yang kedua saya hendak sebut, tentang ada yang telah di selindung sedikit. Kita bicara soal JASA, KPKT, pegawai khas. Rupa-rupanya di JPM kalau kita lihat dalam butiran besar 060000 dan butiran kecil 060200- Emolumen Kakitangan Kontrak. Ada pertambahan untuk kakitangan kontrak RM200 juta tahun 2021. Peningkatan RM181,446,000 berbanding tahun sebelumnya. RM181.4 juta untuk pegawai kontrak politik di bawah Jabatan Perdana Menteri. [Tepuk] [Dewan riuh] Ini dalam keadaan kita uar-uarkan ini adalah kerajaan yang prihatin tentang COVID-19. Saya hendak tanya apa hubungan RM181 juta ini dengan derita rakyat miskin yang menganggur yang sekarang menuntut pertimbangan dan perhatian kerajaan hari ini? Kalau kita masuk semua sekali dengan JASA dan KPKT ia sudah mencecah RM250 juta hingga RM300 juta. Jadi, lantikan politik ini rupanya diselindung satu lagi di bawah Jabatan Perdana Menteri, saya mahu Perdana Menteri sendiri bangun untuk menjawab hari ini apa keperluan manakala kita bawa gambaran dan sikap kenyataan di media seolah-olah kita lah kerajaan prihatin tentang derita rakyat tetapi kita memberikan RM181 juta untuk pegawai kontrak yang sepatutnya dipindahkan kepada barisan hadapan dan anak-anak muda yang menganggur sekarang yang terpaksa menyara anak pinak mereka. Butiran 10000 muka surat 64. Ini soal Parlimen. Parlimen ada peningkatan kecil, saya akui. Akan tetapi Parlimen harus melihat keperluan, membawa beberapa perubahan. Kita bicara soal reform Parlimen, terbantut sekarang. Penubuhan Jawatankuasa Select Commitee, tertangguh berbulan-bulan. Jadi peranan ini patut kita.